ᱯᱩᱱᱚᱢ ᱥᱤᱱᱦᱟ

ᱯᱩᱱᱚᱢ ᱥᱤᱱᱦᱟ (ᱡᱟᱱᱟᱢ ᱪᱚᱱᱫᱽᱨᱤᱢᱟᱱᱤ; ᱡᱟᱱᱟᱢ ᱓ ᱱᱚᱵᱷᱮᱢᱵᱚᱨ ᱑᱙᱔᱙) ᱫᱚ ᱢᱤᱫ ᱵᱷᱟᱨᱚᱛᱤᱭᱚ ᱨᱟᱡᱽᱱᱮᱛᱟ ᱟᱨ ᱢᱟᱨᱮᱱ ᱮᱠᱴᱨᱮᱥ, ᱯᱷᱮᱥᱚᱱ ᱢᱚᱰᱮᱞ ᱠᱟᱱᱟᱭ᱾ ᱩᱱᱤ ᱟᱡᱟᱜ ᱮᱛᱚᱦᱚᱵ ᱠᱮᱨᱤᱭᱚᱨ ᱨᱮ ᱠᱳᱢᱟᱞ ᱧᱩᱛᱩᱢ ᱛᱮ ᱦᱤᱱᱫᱤ ᱥᱤᱱᱮᱢᱟ ᱨᱮ ᱮᱠᱴᱤᱝ ᱟᱠᱟᱫᱟᱭ᱾ ᱩᱱᱤ ᱑᱙᱖᱘ ᱨᱮ ᱢᱤᱥ ᱭᱟᱝ ᱤᱱᱰᱤᱭᱟ ᱮ ᱛᱟᱹᱜᱤ ᱞᱮᱫᱟ᱾ ᱩᱱᱤ ᱮᱠᱴᱚᱨ ᱟᱨ ᱨᱟᱡᱽᱱᱮᱛᱟ ᱥᱟᱛᱨᱩᱜᱷᱱᱟ ᱥᱤᱱᱦᱟ ᱥᱟᱶ ᱵᱟᱯᱞᱟ ᱟᱠᱟᱱᱟᱭ᱾ ᱩᱱᱤ ᱦᱤᱱᱫᱤ ᱢᱩᱵᱷᱤ ᱨᱮ ᱞᱤᱰ ᱨᱳᱞ ᱨᱮ ᱠᱟᱹᱢᱤ ᱟᱠᱟᱫᱟᱭ ᱟᱨ ᱵᱟᱨᱭᱟ ᱯᱷᱤᱞᱢ ᱦᱚᱸᱭ ᱯᱨᱚᱰᱭᱩᱥ ᱟᱠᱟᱫᱟ᱾

ᱮᱛᱚᱦᱚᱵ ᱡᱤᱭᱚᱱ
ᱯᱩᱱᱚᱢ ᱦᱟᱭᱫᱨᱟᱵᱟᱫᱽ ᱨᱮ ᱡᱟᱱᱟᱢ ᱞᱮᱱᱟᱭ, ᱢᱤᱫ ᱥᱤᱱᱫᱷᱤ ᱜᱷᱟᱨᱚᱸᱡᱽ ᱨᱮ ᱯᱩᱱᱚᱢ ᱪᱚᱱᱫᱽᱨᱤᱢᱟᱱᱤ ᱞᱮᱠᱟᱛᱮ᱾

ᱠᱮᱨᱤᱭᱚᱨ
ᱩᱱᱤ ᱠᱳᱢᱟᱞ ᱞᱮᱠᱟᱛᱮ ᱟᱡᱟᱜ ᱡᱚᱛᱚ ᱯᱷᱤᱞᱢ ᱨᱮ ᱠᱨᱮᱰᱤᱴ ᱦᱟᱛᱟᱣ ᱟᱠᱟᱫᱟ, ᱡᱟᱦᱟᱸ ᱨᱮ ᱡᱤᱜᱽᱨᱤ ᱫᱳᱥᱛ, ᱫᱤᱞ ᱫᱤᱣᱟᱱᱟ ᱟᱨ ᱮᱴᱟᱜ ᱠᱚ ᱥᱮᱞᱮᱫ ᱢᱮᱱᱟᱜᱼᱟ᱾ ᱩᱱᱤ ᱥᱟᱛᱨᱩᱜᱷᱟᱱ ᱥᱤᱱᱦᱟ ᱥᱟᱶ ᱥᱟᱵᱟᱠ (᱑᱙᱗᱓) ᱢᱩᱵᱷᱤ ᱨᱮ ᱠᱟᱥᱴ ᱞᱮᱱᱟᱭ᱾ ᱵᱟᱱᱟᱨ ᱑᱙᱘᱐ ᱨᱮ ᱵᱟᱯᱞᱟ ᱮᱱᱟ ᱠᱤᱱ᱾ ᱩᱱᱠᱩ ᱫᱚ ᱞᱟᱦᱟᱛᱮ ᱢᱤᱫ ᱴᱨᱮᱱ ᱠᱳᱢᱯᱟᱨᱴᱢᱮᱱᱴ ᱨᱮ ᱧᱟᱯᱟᱢ ᱞᱮᱱ ᱛᱟᱦᱮᱸᱫ ᱡᱚᱠᱷᱚᱱ ᱠᱤᱱ ᱦᱤᱡᱩᱜ ᱥᱮᱱᱚᱜ ᱠᱟᱱ ᱛᱟᱦᱮᱸᱫ᱾

ᱟᱡᱟᱜ ᱵᱟᱯᱞᱟ ᱛᱟᱭᱚᱢ, ᱩᱱᱤ ᱟᱡᱟᱜ ᱜᱤᱫᱽᱨᱟᱹ ᱦᱟᱨᱟ ᱞᱟᱹᱜᱤᱫ ᱟᱹᱰᱤ ᱜᱟᱱ ᱟᱡᱟᱜ ᱮᱠᱴᱤᱝ ᱠᱮᱨᱤᱭᱚᱨ ᱮ ᱵᱟᱹᱜᱤ ᱠᱮᱫᱟ᱾ ᱯᱮᱜᱮᱞ ᱥᱮᱨᱢᱟ ᱨᱮᱭᱟᱜ ᱡᱤᱨᱟᱹᱣ ᱛᱟᱭᱚᱢ, ᱩᱱᱤ ᱡᱳᱫᱷᱟ ᱟᱠᱵᱟᱨ (᱒᱐᱐᱘) ᱯᱷᱤᱞᱢ ᱨᱮ ᱢᱟᱞᱞᱤᱠᱟ ᱦᱟᱢᱤᱫᱟ ᱵᱟᱱᱩ ᱵᱮᱜᱟᱢ ᱠᱟᱛᱮ ᱮᱠᱴᱤᱝ ᱠᱮᱫᱟ - ᱮᱢᱯᱮᱨᱚᱨ ᱟᱠᱵᱟᱨ ᱤᱡ ᱟᱭᱳ, ᱡᱟᱦᱟᱸ ᱫᱚ ᱦᱨᱤᱛᱤᱠ ᱨᱳᱥᱟᱱ ᱮ ᱠᱟᱹᱢᱤ ᱟᱠᱟᱫᱟ, ᱟᱥᱩᱛᱳᱥ ᱜᱳᱣᱟᱨᱤᱠᱟᱨ ᱦᱚᱛᱮᱛᱮ ᱰᱟᱭᱨᱮᱠᱴ ᱟᱠᱟᱱᱟ᱾

ᱨᱟᱡᱽᱱᱤᱛᱤ
᱑᱖ ᱮᱯᱨᱤᱞ ᱒᱐᱑᱙ ᱨᱮ, ᱩᱱᱤ ᱥᱟᱢᱟᱡᱽᱣᱟᱫᱤ ᱯᱟᱨᱴᱤ ᱨᱮ ᱥᱮᱞᱮᱫ ᱮᱱᱟᱭ, ᱡᱚᱠᱷᱚᱱ ᱟᱡᱤᱡ ᱡᱟᱶᱟᱭ ᱥᱟᱛᱨᱩᱜᱷᱱᱟ ᱥᱤᱱᱦᱟ ᱵᱤᱡᱮᱯᱤ ᱠᱷᱚᱱ ᱨᱤᱡᱟᱭᱤᱱ ᱠᱟᱛᱮ ᱤᱱᱰᱤᱭᱟᱱ ᱱᱮᱥᱱᱟᱞ ᱠᱚᱝᱜᱽᱨᱮᱥ ᱨᱮ ᱥᱮᱞᱮᱫ ᱮᱱᱟ᱾ ᱩᱱᱤ ᱨᱟᱡᱽᱱᱟᱛᱷ ᱥᱤᱝ ᱠᱷᱚᱱ ᱞᱚᱠᱱᱟᱣ (ᱞᱳᱠ ᱥᱚᱵᱷᱟ ᱴᱚᱴᱷᱟ) ᱠᱷᱚᱱ ᱞᱳᱠᱥᱚᱵᱷᱟ ᱵᱟᱪᱷᱱᱟᱣ ᱨᱮ ᱦᱟᱨᱟᱣ ᱮᱱᱟᱭ᱾

ᱯᱟᱨᱥᱚᱱᱟᱞ ᱞᱟᱭᱤᱯᱷ
ᱩᱱᱤ ᱮᱠᱴᱚᱨ-ᱨᱟᱡᱽᱱᱮᱛᱟ ᱥᱟᱛᱨᱩᱜᱷᱱᱟ ᱥᱤᱱᱦᱟ ᱥᱟᱶ ᱵᱟᱯᱞᱟ ᱟᱠᱟᱱᱟᱭ᱾ ᱩᱱᱠᱤᱱ ᱨᱤᱱ ᱡᱟᱣᱲᱟ ᱠᱚᱲᱟ ᱜᱤᱫᱽᱨᱟᱹ ᱢᱮᱱᱟᱜ ᱠᱤᱱᱟ, ᱮᱠᱴᱚᱨ ᱞᱚᱵᱽ ᱥᱤᱱᱦᱟ ᱟᱨ ᱠᱩᱥ ᱥᱤᱱᱦᱟ, ᱟᱨ ᱢᱤᱫ ᱠᱩᱲᱤ ᱜᱤᱫᱽᱨᱟᱹ ᱢᱮᱱᱟᱭᱟ, ᱵᱚᱞᱤᱣᱩᱰ ᱮᱠᱴᱨᱮᱥ ᱥᱚᱱᱟᱠᱥᱤ ᱥᱤᱱᱦᱟ᱾ ᱩᱱᱤ ᱟᱡᱤᱡ ᱡᱟᱶᱟᱭ ᱟᱨ ᱜᱤᱫᱽᱨᱟᱹ ᱥᱟᱶ ᱩᱱᱠᱩᱣᱟᱜ ᱡᱩᱦᱩ ᱵᱚᱝᱜᱽᱞᱳ, ᱨᱟᱢᱟᱭᱟᱱ ᱨᱮᱭ ᱛᱟᱦᱮᱸᱱᱟ᱾

ᱥᱳᱱᱟᱠᱥᱤ ᱞᱟᱹᱭ ᱟᱠᱟᱫᱟᱭ ᱡᱮ ᱩᱱᱤ ᱟᱡᱟᱜ ᱜᱷᱟᱨᱚᱸᱡᱽ ᱥᱟᱶ ᱮ ᱛᱟᱦᱮᱸᱱᱟ ᱪᱮᱫᱟᱜ ᱥᱮ ᱩᱱᱤ ᱫᱚ ᱢᱤᱫ ᱢᱚᱢᱢᱤ/ᱰᱮᱰᱤ'ᱥ ᱜᱟᱨᱞ ᱠᱟᱱᱟᱭ ᱟᱨ ᱩᱱᱤ ᱟᱡᱤᱡ ᱟᱭᱳ-ᱵᱟᱵᱟ ᱚᱲᱟᱜ ᱨᱮ ᱡᱚᱛᱚ ᱡᱟᱭᱜᱟ ᱨᱮᱭᱟᱜ ᱞᱟᱹᱠᱛᱤ ᱢᱮᱱᱟᱜ ᱟᱹᱱᱤᱡ ᱟᱨ ᱟᱡᱟᱜ ᱮᱯᱟᱨᱴᱢᱮᱱᱴ ᱫᱚ ᱵᱟᱹᱲᱛᱤ ᱢᱤᱫ ᱥᱴᱩᱰᱤᱭᱳ ᱠᱟᱱᱟ᱾
ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ